ناتو اؤلکه‌لری‌نین ساوونما ناظیرلری اوکراینانین روسیا ایله محاربه‌ده سلاح و مهمات کیمی عاجیل احتیاج‌لاری‌نین اؤدنیلمه‌سینی موذاکیره ائتمک اوچون بیر آرایا گلیب.
بلژیک-ین پایتاختی بروکسل-ده ناتو-نون منزیل-قرارگاهیندا توپ‌لاشان ناتو ساوونما ناظیرلری امریکانین صدرلیگی ایله بیر چوخ طرفداش اؤلکه ایله اوکراینا ساوونما تماس قروپو توپلانتی‌سینا قاتیلیب.
ناظیرلر فوریه‌نین 14-اونده آخشام و 15-اینده ناتو ساوونما ناظیرلری توپلانتی‌سیندا یئنی‌دن بیر آرایا گله‌جک‌لر.
ایجلاسدا اوکراینانین ساوونما ناظیری اولکسی رزنیکوو دا ایشتیراک ائده‌جک.
اساس دقت، یاز آیلاری یاخینلاشدیقجا روسیانین یئنی بؤیوک هوجوما باشلایاجاغی احتیمالینا قارشی اوکراینا اوردوسونا، خصوصیله ده مهمات دستکین آرتیریلماسینا یؤنلیب. بوندان علاوه، اوکراینانین طلب ائتدیگی ساواش اوچاق لاری ایکی گون عرضینده موذاکیره اولونان مؤوضوع لاردان بیری‌دیر.
فوریه‌نین 6-دا قهرمان ماراش-دا باش وئرن و 10 شهرده باش وئرن 7،7 و 7،6 شدتینده زلز‌له‌لردن سونرا تورکیه-‌نین میللی ساوونما ناظیری حولوصی آکارین بؤلگه‌ده‌کی ایشلرله علاقه‌دار ایشتیراک ائتمه‌دیگی ایجلاس‌لاردا تورکیه-نی ناتو-داکی دایمی نوماینده‌سی، سفیر لئونت گومروکچو تمثیل ائدیر.
قئید ائدک کی، ناتو-نون باش کاتیبی ینس استولتنبرگ گؤروش‌لردن اول وئردیگی آچیقلامادا روسیا پرزیدنتی ولادیمیر پوتین‌ین یئنی هوجوم‌لارا حاضیرلاشدیغینی بیلدیریب، اوکراینانین ساواشداکی عاجیل احتیاج‌لارینی قیمتلندیره‌جک‌لرینی دئییب، اوکراینا اوردوسونون مهمات ایستیفاده‌سی‌نین چوخ یوکسک سویه‌ده اولدوغونو، ساوونما صنایعسی شیرکت‌لری ایله مهمات دستکی ایشلرینی گؤرن اؤلکه‌لرین انبارلارینی یئنی‌لنمه‌یه داوام ائتدیگینی بیلدیریب.
ناتو-نون باش کاتیبی دئییب: "بیز اوکراینانین تورپاق‌لارینی گئری آلماق، بو محاربه‌ده غالیب گلمک و اگمن دؤولت کیمی داوام ائتمک اوچون لازیم اولان سلاح‌لاری آلماسینی تامین ائتمه لییک."
امریکانین ساوونما ناظیری لوید آستین ده اوکراینانی دستکلمه‌یه داوام ائده‌جک‌لری‌نین وورغولایا‌راق سؤیله‌ییب: "اوکراینا ساوونما تماس قروپونو تشکیل ائدن اؤلکه‌لر محاربه‌نین باشلانغیجیندان بو یانا 50 میلیارد دو‌لارلیق سلاح یاردیمی وعد ائتدی. امریکا، آلمانیا و هوللاندیا "پاتریوت" هاوا هوجوموندان ساوونما سیستم‌لری تامین ائتمک اوچون بیرلیکده چالیشدی".
